68 fortsatt på sykehus etter tunnelbrann

Flere biler ble innesperret i Gudvangatunnelen på E16 da et vogntog begynte å brenne i 12-tiden mandag. 68 personer befinner seg fortsatt på sykehus mandag kveld, minst seks av dem med alvorlige røykskader.

Medisinsk personell fra Haukelands universitetssjukehus er flydd inn til ulykkesstedet for å ta i mot røykskadede bilister. ARNE HOFSETH

5. aug. 2013 12:54 Sist oppdatert 18. april 2017

Dette bilder viser hvordan røyken velter ut av åpningen på Gudvangatunnelen. - Det kom mye mer røyk en stund etter at dette bildet ble tatt, sier Lise Kvam, som satt i en av de første bilene som kom til tunnelen etter at den ble stengt. ASK KVAM

Både luftambulanse og Sea King-helikopter fra Hovedredningssentralen ble sendt til stedet. Arne Hofseth

Steffen Aasebø (18) kjørte bak traileren som tok fyr. Steffen Aasebø

Røykdykkere gjør seg klare til å lete etter folk inne i tunnelen. Arne Hofseth

Minst seks personer er påført alvorlige røykskader som følge av brannen, men tilstanden skal ikke være kritisk.

68 personer befinner seg fortsatt på sykehus mandag kveld etter at et østeuropeisk vogntog tok fyr inne i Gudvangatunnelen på E16 i Aurland i Sogn og Fjordane. Totalt 73 personer ble sendt til sykehuset etter brannen.

De fleste er sendt til Lærdal og Voss sjukehus, mens tre er sendt til Haukeland.

Én av disse, en mann i 40-årene, er lagt i narkose med respirator.

— Etter alvorligheten på hendelsen har dette gått bra, sier Olav Lødemel, anestesioverlege ved Voss sjukehus.

— Vi kommer til å beholde de 16 vi har over natten. Vi har tilkalt ekstra leger og sykepleiere, sier Lødemel.

Flere barn skal være blant de skadede.

- Det var bare flaks at ingen omkom. Vi kunne like godt hatt 40 omkomne her. Det var flaks og dyktighet, sier skadestedsleder Arvid Gilje, som også er brannsjef i Aurland kommune, til BT.

— Traileren var i full fyr, men vi var tidlig ute, sier han og fullroser redningsmannskapene.

Pårørendesenter

Det er nå opprettet et pårørendesenter ved Park hotell på Voss.

— Vi har aktivert både barne-og voksenpsykiatrien. Men ingen har behov akkurat nå. Det vil bli i løpet av kvelden og i morgen, sier Lødemel.

Les også «Tenk om lastebilen eksploderer»

Ved sykehuset i Lærdal har de registrert 48 pasienter etter tunnelbrannen.— Vi har ikke helt oversikt over skadeomfanget ennå. Noen vil antakelig bli sendt videre til Haukeland, mens andre vil bli sendt til sykehuset i Førde, sier kommunikasjonssjefBernt Ove Flekke i Helse Førde.

Det totale tallet på evakuerte er 75, men politiet er usikre på om dette er korrekt, siden bare 73 er meldt inn til sykehus.

— Vi jobber med å kvalitetssikre tallene. Dette kan dreie seg om en tellefeil, sier operasjonsleder Odd Arne Solvåg ved Sogn og Fjordane politidistrikt.

Kjørte i fjellveggen

Brannmannskapene fra Aurland rykket ut da meldingen om brannen kom.

— Vi fikk slokket den, og tok hånd om føreren av vogntoget, i tillegg til føreren av en tom turistbuss som sto der inne, sier Johnsen.

Skadestedsleder Arvid Gilje mener det bare er flaks at ingen omkom. Arne Hofseth

Deretter begynte brannmanskapene å plukke opp folk som hadde forlatt bilene sine og begynt å gå i retning Gudvangen — nær ni kilometer unna gjennom den mørke og røyklagte tunnelen.- 5-6 biler hadde kjørt i fjellveggen i kaoset, og så begynte folk å gå, sier Johnsen.

Ifølge John Erik Johnsen i Aurland brannvern, skal brannvesenet litt før klokken 15 ha søkt gjennom hele tunnelen uten å finne flere mennesker.

- Begynte å gå mot Gudvangen

Giftig gass kan fylle en tunnel i løpet av minutter ved en tunnelbrann, og et katastrofeteam fra Haukeland sto mandag ettermiddag parat til å flys inn med helikopter.

20 av de evakuerte skal ha kommet seg ut av tunnelen til fots. De er fraktet til Voss sykehus, tilsynelatende uskadet. Gruppen stammer fra en turistbuss som skal ha kollidert like etter at brannen startet. Ifølge Hordaland politidistrikt har de gått gjennom hele tunnelen.

Også ved Lærdal sjukhus er det hektisk aktivitet. Der har de registrert 48 pasienter etter tunnelbrannen.

- Flere av dem går ved egen hjelp, men er fulle av sot i ansiktet og naturlig nok preget av hendelsen, sier kommunikasjonssjefBernt Ove Flekke i Helse Førde.

Han har foreløpig ikke oversikt over skadeomfanget.

Flere personer satt fast

Politiet ble varslet om brannen i et vogntog i Gudvangatunnelen klokken 12.04. Politi og brannvesen fikk melding om at flere bilister satt fast i den røykfylte tunnelen, og det ble slått full katastrofealarm.

Traileren begynte å brenne 3,5 kilometer inne i tunnelen på Flåm-siden, sier operasjonsleder Odd Arne Solvåg i Sogn og Fjordane politidistrikt.

Et vogntok sto i brann i den 11 kilometer lange Gudvangatunnelen mandag ettermiddag. MONIKA BLIKÅS

E16 er en av hovedfartsårene mellom Bergen og Oslo, og Gudvangatunnelen er drøye 11 kilometer lang (se faktaboks). Brannen oppsto nærmest tunnelmunningen mot Aurland.I følge statistikk fra Statens vegvesen har tunnelen en såkalt årsdøgntrafikk på 1967 biler. Det vil si at det i snitt kjører nærmere 2000 biler gjennom tunnelen i døgnet.

Først klokken 12.55 ble brannen meldt slukket.

— Trykket på den store knappen

Hordaland politidistrikt har fått i oppgave å ta seg av tunnelmunningen på Gudvangen-siden.

Dit er det flydd inn personell med medisinsk utstyr fra Haukeland. Sivilforsvaret har kjørt ut varmetelt og forsyninger, og Røde Kors har fått beskjed om å mobilisere.

- Vi har trykket på den store knappen. Vi er fortsatt forberedt på det verste, sa operasjonsleder Ronny Lentføhr ved Hordaland politidistrikt mens søkene i tunnelen fortsatt pågikk.

Hovedredningssentralen bisto med å fly inn brannfolk fra Bergen. Tre ambulansehelikoptre, et Sea King-helikopter og et loshelikopter ble sendt til stedet . Brannvesenet rykket ut med mannskaper både fra Aurland, Voss, Lærdal og Bergen.

- Heldigvis sjelden

Også Flenjatunnelen ble stengt på grunn av brannen, opplyser trafikkoperatør Roger Lemme ved Vegtrafikksentralen.

Han forteller at det er lange køer på stedet, og at de får mange henvendelser fra publikum.

- Det kan bli stengt i en time eller ut hele dagen. Det er for tidlig å si. Uansett må de sjekke det tekniske når det er over, sier Lemme.

Inntil videre er det omkjøring via riksveg 7 over Hardangervidda og riksveg 13 Vikafjellet. Her kan du følge med påtrafikkmeldinger.

Lemme sier at branner som denne er svært uvanlig (se også faktaboks).

— Dette skjer heldigvis veldig sjelden, sier trafikkoperatøren.

Havarikommisjonen på vei

Havarikommisjonen for veitrafikk er på vei til Gudvangatunnelen for å undersøke ulykkesstedet.

— Tre av våre folk er på vei fra Lillestrøm. Jeg regner med at de kommer frem og kan begynne arbeidet i kveld, sier avdelingsdirektør Rolf Mellum i Statens Havarikommisjon for Transport.

Havarikommisjonen for veitrafikk er på vei til Gudvangatunnelen for å undersøke ulykkesstedet.

— Tre av våre folk er på vei fra Lillestrøm. Jeg regner med at de kommer frem og kan begynne arbeidet i kveld, sier avdelingsdirektør Rolf Mellum i Statens Havarikommisjon for Transport.

Fakta Gudvangatunnelen 11.428 meter lang veitunnel på E16 i Sogn og Fjordane. Tunnelen forbinder Gudvangen med Undredalen.Åpnet i 1991Er landets nest lenste veitunnelÅrsdøgntrafikk på 1967 (2011).Kilder: Statens vegvesen/Wikipedia Vis mer

Fakta Tunnelbranner I 2001 omkom ti mennesker da to lastebiler kolliderte iGottard-tunnelen i Sveits44 prosent av tunnelbrannene og -tilløpene i Norge i perioden2008-2011 skjedde i tunnelen med høy stigningsgrad, ifølge Transportøkonomisk Institutt. Sliketunneler utgjør bare fire prosent av biltunnelene.I denne type biltunneler er det tekniske feil med tungbiler som erden vanligste brannårsaken. Hver sjette nordmann er bekymret for å kjøre i tunnel, ifølge enundersøkelse utført for If Skadeforsikring og Norges Lastebileierforbund ifjor. Vis mer